Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: felvenni az 1996. évi XLIII. törvényben elõírt követelményeknek megfelelõ, érettségivel rendelkezõ személyeket. A
Paragraph Index: 322

3. A kirendeltség ügyfélszolgálati tevékenységének vizsgálata eredményeképpen, elsõsorban a lift nélküli épület második emeletén való elhelyezés, az akadálymentes, valamint biztonságos igénybevétel lehetõségének, továbbá a korszerû ügyfélszolgálati tevékenység feltételeinek tartós és folyamatos hiányát állapította meg. Az országgyûlési biztos megállapította, hogy a tisztességes eljáráshoz, a hátrányos megkülönböztetés tilalmával, az emberi méltósághoz való joggal összefüggõ visszásságot okoz, hogy a nyugdíjkorú, rokkant vagy mozgáskorlátozott állampolgárok a korszerû ügyfélszolgálat feltételeinek hiánya miatt csak különös nehézségek árán tudják igényüket érvényesíteni, tájékoztatást kérni a kirendeltségen. Az országgyûlési biztos az ONYF fõigazgatóját felkérte, hogy intézkedjen a feltárt alkotmányos visszásság megszüntetése, valamint annak jövõbeni elkerülése érdekében. A fõigazgató az ajánlást elfogadta, és közölte, hogy a kirendeltség új irodaházban történõ végleges elhelyezéséig átmeneti intézkedésként a 2003-as költségvetés biztosíthat alapot az ügyfélszolgálati tevékenység felté- teleinek javítására. A MEP hivatalvezetõje és munkatársai tájékoztatása, valamint a helyszíni tapasztalatok alapján az országgyûlési biztos a vizsgálat eredményeként megállapította, hogy jól szervezett és magas színvonalon mûködõ ügyfélszolgálati munka folyik a MEP-nél, valamint a Soproni Kirendeltségen a kihelyezett ügyfélszolgálatokkal kiegészítve. A biztos visszásságot nem tapasztalt, de a munkát akadályozó és az ügyfeleknek kényelmetlenséget okozó problémákra felhívta az Országos Egészségbiztosítási Fõigazgatóság fõigazgatójának figyelmét. A fõigazgató jelezte, hogy a problémák felszámolása folyamatban van, az akadálymentesítés, az országos program keretében, 2002-ben a bejáratok és a vizesblokk tekintetében megtörténik. Történt intézkedés az ügyfélhívó rendszer kiépítésére, és a telefonos elérhetõség javítására is. Az országgyûlési biztos a válaszokat tudomásul vette. 4.5. Kiemelt részletek egyes jelentésekbõl Részlet az otthont nyújtó gyermekintézmények utóvizsgálatáról készült OBH 2376/2002. sz. jelentésbõl Az országgyûlési biztos általános helyettese 1998 decemberében zárta le az OBH 550/1998. sz. átfogó vizsgálatát, amely a gyermekvédelmi gondoskodásba vett, otthont nyújtó gyermekintézményekben élõ gondozottak alkotmányos jogainak érvényesülésével foglalkozott. Az általános helyettes munkatársai 13 intézményben folytattak helyszíni vizsgálatot. A vizsgálat megindítását az indokolta, hogy az országgyûlési biztos a gyermekek védelmérõl és a gyámügyi

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes